CELEX: C2005/019/44
Language: sk
Date: 2005-01-22 00:00:00
Title: Rozsudok Súdu prvého stupňa zo 16. decembra 2004 vo veci T-11/02: Spyridon de Athanassios Pappas proti Komisii Európskych spoločenstiev (Úradníci — Prepustenie — Mesačný príspevok podľa článku 50 služobného poriadku — Služby vzaté do úvahy pri výpočte príspevku — Zamestnania pred nástupom do služby Spoločenstiev — Prevod práv na dôchodok)

22.1.2005   
            
            
               SK
            
            
               Úradný vestník Európskej únie
            
            
               C 19/20
            
         
      ROZSUDOK SÚDU PRVÉHO STUPŇA
   
   zo 16. decembra 2004
   vo veci T-11/02: Spyridon de Athanassios Pappas proti Komisii Európskych spoločenstiev (1)
   
   (Úradníci - Prepustenie - Mesačný príspevok podľa článku 50 služobného poriadku - Služby vzaté do úvahy pri výpočte príspevku - Zamestnania pred nástupom do služby Spoločenstiev - Prevod práv na dôchodok)
   (2005/C 19/44)
   Jazyk konania: francúzština
   Vo veci T-11/02, Spyridon de Athanassios Pappas, bývalý úradník Komisie Európskych spoločenstiev, bydliskom v Kraainem (Belgicko), v zastúpení: K. Adamantopoulos a V. Akritidis, advokáti, proti Komisii Európskych spoločenstiev (splnomocnení zástupcovia: J. Currall a F. Clotuche-Duvieusart, ktorí si zvolili adresu na doručovanie v Luxemburgu), predmetom ktorej je žaloba o zrušenie rozhodnutia Komisie o stanovení obdobia nároku na mesačný príspevok, ktorý žalobca poberá v dôsledku svojho prepustenia zo služobných dôvodov podľa článku 50 služobného poriadku úradníkov Európskych spoločenstiev, Súd prvého stupňa v zložení: M. Jaeger, samosudca, tajomník: I. Natsinas, referent, vyhlásil dňa 16. decembra 2004 rozsudok, ktorého výrok znie:
   
               1.
            
            
               Žaloba sa zamieta.
            
         
               2.
            
            
               Každý účastník znáša svoje trovy konania.
            
         
      (1)  Ú. v. ES C 68 zo 16.3.2002